wickkiey/tamil-wikipedia-markdown huggingface dataset:
# கிர்னா அணை

**கிர்னா அணை** (*Girna Dam*) என்பது 1969ஆம் ஆண்டில், இந்தியாவின் மகாராட்டிரா மாநிலத்தின் நாசிக் மாவட்டத்தில் நந்தகான் அருகே கிர்னா ஆற்றில் கட்டப்பட்ட அணையாகும்.  

## விவரக்குறிப்புகள்
மிகக் குறைந்த தளத்திலிருந்து அணையின் உயரம் ஆகவும், நீளம் ஆகவும் உள்ளது. இதன் கொள்ளளவு 2042 km3 ஆகும். அணையின் மொத்த சேமிப்பு திறன் ஆகும்.
# அரன்பாரி அணை



**அரன்பாரி அணை** (*Haranbari Dam*) என்பது இந்தியாவின் மகாராட்டிரா மாநிலத்தில் உள்ள நாசிக் மாவட்டத்தில் சாதனா அருகே மொசம் ஆற்றில் உள்ள ஒரு அணையாகும்.  

## விவரக்குறிப்புகள்
அணையின் மிகக் குறைந்த தளத்திலிருந்து உயரம் மீ (112) ஆகும். அரன்பாரி அணையின் நீளம் மீ (4,656 அடி) ஆகும். இதன் கொள்ளளவு 2375 km3 (570 cu mi) ஆகும். அணையின் மொத்த சேமிப்புத் திறன் ஆகும்.  

## பயன்பாடு

- நீர்ப்பாசனம்
# கெலாபிட் மொழி


**கெலாபிட் மொழி**, (மலாய்: *Bahasa Kelabit*; ஆங்கிலம்: *Kelabit Language*); என்பது மலேசியா, சரவாக் மாநிலத்தில் உள்ள கெலாபிட் மக்களின் (*Kelabit People*) பேச்சு வழக்கினைச் சார்ந்த மொழியாகும்.  

இந்த மொழி போர்னியோவில் மிகச்சிறிய இனத்தவரால் பேசப்படுகிறது. 2016-ஆம் ஆண்டு புள்ளிவிவரங்களின்படி கெலாபிட் மொழியை 4640 பேர் மட்டுமே பயன்படுத்துவதாக அறியப்படுகிறது.  

## கெலாபிட் மக்கள்

கெலாபிட் மக்கள், போர்னியோ சரவாக்; வடக்கு கலிமந்தான் மலைப் பகுதிகளில் வாழும் பழங்குடி தயாக்கு மக்கள் (*Dayak People*) ஆகும். லுன் பாவாங் (*Lun Bawang*), லுன் டாயே (*Lun Dayeh*), தெற்கு மூருட் (*Southern Muruts*) போன்ற பிற இனக்குழுவினர் பெரும்பாலும் கெலாபிட் மக்களுடன் தொடர்பு உடையவர்கள்.  

அண்டை நாடான புரூணையிலும் சிறுபான்மையினராக உள்ளனர். அவர்களுக்கு லுன் பாவாங் (*Lun Bawang*) பழங்குடி மக்களுடன் நெருங்கிய தொடர்பு உள்ளது. 1920-ஆம் ஆண்டுகளுக்கு முன்னர் வரையில், கெலாபிட் மக்கள் தங்களின் சமூகத் தகுதியைத் தக்க வைத்துக் கொள்ள தலை வேட்டை (*Headhunting*) எனும் பழக்கத்தைப் பின்பற்றி வந்தனர்.  

கெலாபிட் மக்கள் வாழும் நிலப் பகுதி சரவாக் - கலிமந்தான் எல்லைக்கு அருகில் பாரியோ நிலப்பகுதிக்கு அருகில் அமைந்துள்ளது. மிரி நகருக்கு கிழக்கே 178 கி.மீ. தொலைவில் உள்ளது.
# நரிப்பட்டா



**நரிப்பட்டா ** (Narippatta) என்பது இந்தியாவின் கேரள மாநிலத்தில் உள்ள கோழிக்கோடு மாவட்டத்தில் அமைந்துள்ள ஒரு கிராமமாகும்.  

## மக்கள்தொகை
2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, நரிப்பட்டாவின் மக்கள் தொகை 21,304 ஆகும், இதில் 10,293 ஆண்கள் மற்றும் 11,011 பெண்கள் இருந்தனர்.  

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, நரிப்பட்டா கிராமத்தின் மக்கள் தொகை 21,381 ஆகும். 4977 குடும்பங்களில் 10,045 ஆண்களும் 11336 பெண்களுமாக இம்மக்கள் தொகை இருந்தது.  

## போக்குவரத்து
நரிபட்டா கிராமம் மேற்கில் வாதகரா நகரம் மற்றும் கிழக்கில் குட்டியாடி நகரம் வழியாக இந்தியாவின் பிற பகுதிகளுடன் இணைகிறது. தேசிய நெடுஞ்சாலை எண் 66 வாதகரா வழியாகச் செல்கிறது. வடக்கத்திய பகுதி மங்களூர், கோவா மற்றும் மும்பை நகரங்களை இணைக்கிறது. இக்கிராமத்தின் தெற்கு பகுதி கொச்சின் மற்றும் திருவனந்தபுரத்துடன் இணைகிறது. குட்டியாடி வழியாக செல்லும் கிழக்கு தேசிய நெடுஞ்சாலை எண் 54 மானந்தவாடி, மைசூர் மற்றும் பெங்களூரை இணைக்கிறது. அருகிலுள்ள விமான நிலையங்கள் கண்ணூர் மற்றும் கோழிக்கோடு ஆகியனவாகும். அருகிலுள்ள இரயில் நிலையம் வாதகரா இரயில் நிலையம் ஆகும்.
# விய்யூர்



**விய்யூர்** (*Viyyur*) இந்தியாவின் கேரள மாநிலம் கோழிக்கோடு மாவட்டத்தின் கோயிலாண்டி தாலுக்காவில் உள்ள 34 கிராமங்களில் ஒன்றாகும்.  

விய்யூர் கிராம பஞ்சாயத்து அதன் பெயரால் விய்யூர் என்று தவறாகவும் அறியப்படுவதுண்டு. கேரள மாநிலத்தின் திருச்சூர் மாவட்டத்தில் ஒரு விய்யூர் உள்ளது. இந்த இரண்டு இடங்களும் ஆங்கிலத்திலும், பிராந்திய மொழியான மலையாளத்திலும் ஒரே அதிகாரப்பூர்வ எழுத்துப்பிழையைக் கொண்டுள்ளன.  

## போக்குவரத்து
விய்யூர் கிராமம் கோயிலாண்டி நகரம் வழியாக இந்தியாவின் பிற பகுதிகளுடன் இணைகிறது. அருகிலுள்ள விமான நிலையங்கள் கண்ணூர் மற்றும் கோழிக்கோடு ஆகியனவாகும். அருகிலுள்ள இரயில் நிலையம் கோயிலாண்டி இரயில் நிலையமாகும். தேசிய நெடுஞ்சாலை எண் 66 கோயிலாண்டி நகரம் வழியாகச் செல்கிறது. விய்யூரின் ம் வடக்கத்திய பகுதி மங்களூர், கோவா மற்றும் மும்பை நகரங்களை இணைக்கிறது. தெற்கு பகுதி கொச்சின் மற்றும் திருவனந்தபுரத்துடன் இணைகிறது. குட்டியாடி வழியாக செல்லும் கிழக்கு தேசிய நெடுஞ்சாலை எண் 54 மானந்தவாடி, மைசூர் மற்றும் பெங்களூரை இணைக்கிறது.
# நெஸ்லே இந்தியா


இந்நிறுவனம் 28 மார்ச் 1959 அன்று இந்தியாவில் நிறுவப்பட்டு, நெஸ்லே ஹோல்டிங்ஸ் லிமிடெட் என்ற துணை நிறுவனம் மூலம் தரம் உயர்த்தப்பட்டது 2020 ஆம் ஆண்டு நிலவரப்படி, தாய் நிறுவனமான நெஸ்லே, நெஸ்லே இந்தியாவின் 62.76% பங்குகளை சொந்தமாக வைத்திருக்கிறது. இந்நிறுவனம் இந்தியா முழுவதும் பல்வேறு இடங்களில் 9 உற்பத்தி நிலையங்களை கொண்டுள்ளது.
# பெனான் மொழி



**பெனான் மொழி**, (மலாய்: *Bahasa Penan*; ஆங்கிலம்: *Penan Language*); என்பது மலேசியா, சரவாக் மாநிலத்தில் உள்ள பெனான் மக்களின் (*Penan People*) பேச்சு வழக்கினைச் சார்ந்த மொழியாகும்.  

இந்த மொழி கென்னியா மொழிகளுடன் தொடர்புடையது என அறியப்படுகிறது. 2016-ஆம் ஆண்டு புள்ளிவிவரங்களின்படி பெனான் மொழியை 13,455 பேர் மட்டுமே பயன்படுத்துவதாக அறியப்படுகிறது.  

## பெனான் மக்கள்

பெனான் மக்கள் என்பவர்கள் போர்னியோ சரவாக்; புரூணை ஆகிய நிலப்பகுதிகளில் வாழும் பழங்குடி மக்கள் ஆகும்.  

புரூணையில் ஒரே ஒரு சிறிய சமூகமாக இருந்தாலும்; அவர்களில் பாதி பேர் இசுலாத்திற்கு மாற்றப்பட்டு உள்ளனர். வேட்டையாடுதல்; வனப் பொருள்கள் சேகரித்தல்; ஆகியவற்றை முதன்மையாகக் கொண்ட பழங்குடி மக்களில் எஞ்சியிருக்கும் கடைசி மக்களில் பெனான் மக்களும் ஒரு தொகுதியினர்.  

## மேற்கோள்
# உயிருடன் ஏற்றுமதி


**உயிருடன் ஏற்றுமதி** (*Live export*) என்பது தேசிய எல்லைகளைக் கடந்து கால்நடைகளை ஏற்றுமதி செய்யும் நோக்கில் நிகழும் வணிகப் போக்குவரத்து ஆகும். பல நாடுகளின் பங்களிப்பைக் கொண்ட வர்த்தகத்தை உள்ளடக்கியது இதில் ஆஸ்திரேலியா முதன்மை வகிக்கிறது. ஆஸ்திரேலிய புள்ளியியல் பணியகத்தின்படி (Australian Bureau of Statistics), மார்ச் 2017 மற்றும் மார்ச் 2018-க்கு இடையில் உயிருள்ள செம்மறி ஆடுகளின் ஏற்றுமதி 21.4% அளவிற்கும் உயிருள்ள கன்றுகளின் ஏற்றுமதி 9.7% அளவிற்கும் அதிகரித்துள்ளது. 2017-ல் மட்டும், ஆஸ்திரேலியா 2.85 மில்லியன் உயிருள்ள விலங்குகளை கப்பல் கொள்கலன்கள் மூலமும் விமானங்களின் மூலமும் ஏற்றுமதி செய்துள்ளது. அதிக எண்ணிக்கையிலான விலங்குகளை ஏற்றிச் செல்ல வேண்டிப் பிரத்தியேகமாக உருவாக்கப்பட்ட கப்பல்களின் மூலம் இவ்வர்த்தகம் விரிவடைந்துள்ளது. ஐரோப்பிய ஒன்றியத்திலிருந்து ஏற்றுமதி செய்யப்பட்ட கால்நடைகளின் அளவு 2014 மற்றும் 2017-க்கு இடையில் கிட்டத்தட்ட 586 மில்லியன் கிலோகிராம் வரை உயர்ந்துள்ளது. இது அந்தக் காலகட்டத்தில் 62.5% அதிகரிப்பு ஆகும்.  

உலக அளவில் இறைச்சிக்கான தேவை அதிகரித்து வருவதால், கடந்த அரை நூற்றாண்டில் உயிருள்ள பண்ணை விலங்குகளின் ஏற்றுமதி நான்கு மடங்காக அதிகரித்துள்ளது. 2007-ல் ஒரு பில்லியனாக இருந்த இவ்வேற்றுமதி 2017-ல் இரண்டு பில்லியனாக அதிகரித்துள்ளது. ஒவ்வொரு நாளும் சுமார் ஐந்து மில்லியன் விலங்குகள் இவ்வர்த்தகப் போக்குவரத்துக்கு ஆட்படுத்தப்படுகின்றன.  

விலங்குரிமை மற்றும் தார்மீக அடிப்படையில் இத்தொழிற்துறையானது விலங்குரிமை அமைப்புகள் மற்றும் ஊடகங்களால் கடுமையான விமர்சனத்திற்கு உள்ளாகியிருக்கிறது. விலங்குகளின் நலன் பற்றிய கவலை காரணமாக 2007-ம் ஆண்டு முதல் அறுப்புக்காக உயிருடன் ஏற்றுமதி செய்வதை நியூசிலாந்து திறம்பட நிறுத்தியுள்ளது.
# செம்புக்கடவு சிற்றணை



**செம்புக்கடவு சிற்றணை** (*Chembukkadavu Weir*) என்பது இந்தியாவின் கேரள மாநிலம் கோழிக்கோடு மாவட்டத்தின் கோடெஞ்சேரி கிராமத்தில் உள்ள சாலிபுழாவின் குறுக்கே கட்டப்பட்ட ஒரு சிறிய திசைதிருப்பல் அணையாகும். கோழிக்கோடு மாவட்டத்தின் கோடெஞ்சேரி கிராமத்தில் துசாரகிரி அருகே செம்புகடாவில் இந்த சிற்றணை திட்டம் அமைந்துள்ளது. செம்புக்கடவு சிற்றணை கோழிக்கோடு நகரத்திலிருந்து 55 கி. மீ தொலைவில் உள்ளது. &nbsp;இந்த சிற்றணை சாலிபுழா ஆற்றின் குறுக்கே கட்டப்பட்டுள்ளது. மின் உற்பத்திக்குப் பிறகு, மின் நிலையத்திலிருந்து வரும் நீர் செம்புகடவு II திட்டத்திற்குப் பயன்படுத்தப்படுகிறது. இந்த நிலையத்தில் உற்பத்தி செய்யப்படும் மின்சாரம் 6.3 கிலோவாட்டு ஆகும். இது 33 கிலோவாட் மின் உற்பத்தி வரை உயர்த்தப்பட்டு அகத்தியமூழியில் உள்ள 110 கிலோவாட் துணை மின் நிலையத்திற்கு அனுப்பப்படுகிறது. இந்த மின் உற்பத்தி நிலையம் மற்றும் மின் நிலையம் கேரள மாநில மின்சார வாரியத்தால் இயக்கப்பட்டு பராமரிக்கப்படுகிறது.  

## விவரக்குறிப்புகள்
- அமைவிட அட்சரேகை: 11 0 28'13.5 "N
- தீர்க்கரேகைஃ 76 0 2'46.9 "E
- பஞ்சாயத்துஃ கொடெஞ்சேரி
- கிராமம்: கோடெஞ்சேரி
- மாவட்டம்: கோழிக்கோடு
- ஆற்றுப் படுகை-சாலியார்
- நதி: சாலிபுழா
- அணையிலிருந்து ஆற்றுக்கு விடுவிப்பு: சாலிபுழா
- நீர் வெளியேறும் வட்டம்: தாமராச்சேரி
- நிறைவுற்ற ஆண்டு: 2003
- திட்டத்தின் பெயர்: குட்டியாடி விரிவாக்க திட்டம்
- திட்டத்தின் நோக்கம்: நீர்மின்

காக்கயம். அஞ்சல் குறியீடு எண்: 673615 தொலைபேசி எண்.9446008466  

- திட்டத்தின் நிறுவப்பட்ட திறன்: 3 × 0.9 (′2.7 மெகாவாட்டு)

அணை அம்சங்கள்  
- அணையின் வகை: மைய கட்டமைப்பின் மீது வலுவூட்டப்பட்ட சிமி**ட்டிக் க**ற்காரை
- வகைப்பாடு: அகழி வகை திசைதிருப்பல் கம்பி.
- அதிகபட்ச நீர் மட்டம் 302.9 மீட்டர்
- முழு நீர்த்தேக்க நிலை 302.9 மீட்டர்
- முழு நீர்த்தேக்க நிலை: திசைதிருப்பலில் மட்டுமே சேமிப்பு
- ஆழமான அடித்தளத்திலிருந்து உயரம்: 6.5 மீ
- நீளம்: 35.50 m
- கசிவுப்பாதை: இல்லை
- முகடு மட்டம்: 302.9 மீ
- நதி கடையகம்: இல்லை
- பொறுப்பான அதிகாரிகள் மற்றும் தொலைபேசி எண்: நிர்வாக பொறியாளர், கே. ஜி. பிரிவு,
# புரோமால் நீரேற்று



**புரோமால் நீரேற்று** (*Bromal hydrate*) என்பது C<sub>2</sub>H<sub>3</sub>Br<sub>3</sub>O<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கரிமபுரோமின் சேர்மமாகவும் குளோரால் நீரேற்றின் புரோமின் ஒப்புமையாகவும் வகைப்படுத்தப்படும் இச்சேர்மம் புரோமால் ஐதரேட்டு என்ற பெயராலும் அறியப்படுகிறது. புரோமல் தண்ணீருடன் வினைபுரியும் போது புரோமால் நீரேற்று உருவாகிறது. புரோமால் நீரேற்றை காய்ச்சி வடித்தால் புரோமாலாகவும் தண்ணீராகவும் சிதைவடையும். புரோமால் நீரேற்று அறிதுயில் மற்றும் வலி நிவாரணி பண்புகளைக் கொண்டுள்ளது, ஆனால் குறைந்த அளவுகளில் ஓர் ஊக்கியாக இது செயல்படுகிறது. புரோமால் நீரேற்று இதன் குளோரின் ஒப்புமையான குளோரால் நீரேற்றை விட உடலியல் ரீதியாக மிகவும் தீவிரமான செயல்பாட்டில் உள்ளது. இதய தசைகளில் இதன் நேரடி விளைவு குளோரால் நீரேற்றை விட வலிமையானதாகும். புரோமால் நீரேற்றின் வலி நிவாரணி விளைவுகள் புரோமோஃபார்மிற்கு முன்மொழியப்பட்ட வளர்சிதை மாற்றத்திற்குக் காரணமாகிறது.  

வலிப்பு நோய்க்கான மருந்தாகவும் புரோமால் நீரேற்று முயற்சிக்கப்பட்டது. ஆனால் பலனளிக்கவில்லை.
# பிபின் சந்திர திரிபாதி


**பிபின் சந்திர திரிபாதி** ( Bipin Chandra Tripathi); 23 பிப்ரவரி 1945 - 30 ஆகஸ்ட் 2004) இந்தியாவின் உத்தராகண்டம் மாநிலத்தில் அங்கீகரிக்கப்பட்ட ‘உத்தராகாண்ட் கிராந்தி தளம்’ என்ற அரசியல் கட்சியின் நிறுவனர் உறுப்பினர் ஆவார்.  

பிபின் திரிபாதி ஒரு முக்கிய சோசலிச ஆர்வலரும், சுற்றுச்சூழல் ஆர்வலரும் மற்றும் பத்திரிகையாளரும் ஆவார். அல்மோராவில் உள்ள துவாரகாத்தில் பட்டப்படிப்புக் கல்லூரியை நிறுவ வேண்டும் என்ற கோரிக்கையுடன் இவர் உண்ணாவிரதப் போராட்டத்தில் ஈடுபட்டார். துவாரகாத்தில் இருந்து இரண்டு வாரங்களுக்கு ஒருமுறை வெளியாகும் *துரோணாஞ்சல் பிரஹாரி* என்ற பத்திரிக்கையின் உரிமையாளர் ஆசிரியராக இருந்தார்.  

பிபின் திரிபாதி 23 பிப்ரவரி 1945 அன்று அல்மோரா மாவட்டத்தின் துவாரகாத்தின் டெய்ரி கிராமத்தில் மதுரா தத் திரிபாதி மற்றும் கலாவதி தேவி ஆகியோருக்குப் பிறந்தார். நைனித்தால் மாவட்டத்தின் முக்தேஷ்வரில் தனது ஆரம்ப மற்றும் இடைநிலைக் கல்வியைப் பெற்றார்.  

## சமூக மற்றும் சுற்றுச்சூழல் செயல்பாடு
1967இல் குமாவுன் பல்கலைக்கழகத்தில் பட்டம் பெற்ற பிறகு சமாஜ்வாடி இயக்கத்தில் சேர்ந்து தனது பங்களிப்பை வழங்கினார். சோசலிச தலைவர் ராம் மனோகர் லோகியாவின் எண்ணங்களால் இவர் பெரிதும் ஈர்க்கப்பட்டார். நைனித்தால் மாவட்டத்தின் நிலமற்ற தெராய் கிராமவாசிகளுக்காக 1965 முதல் 1969 வரை போராடினார். பல்வேறு கோரிக்கைகளை வலியுறுத்தி பல பொதுப் போராட்டங்களுக்கு தலைமை தாங்கினார். காகித ஆலைகள், லால்குவான் போன்ற மாபியாக்கள் மற்றும் வணிகர்களால் காடுகள் கொள்ளையடிக்கப்படுவதற்கு எதிராக தனது செய்தித்தாள் மூலம் போராடினார். இதன் விளைவாக இவருக்கு எதிராக பத்திரிகை சபையில் வழக்கு பதிவு செய்யப்பட்டது. உத்தராகண்டம் வன இயக்கத்தின் முன்னணியில் இருந்தவர்களில் இவரும் ஒருவர். 1974 ஆம் ஆண்டில், மற்ற ஆர்வலர்களுடன் சேர்ந்து, நைனித்தாலில் வன ஏலத்தை எதிர்த்த இவர், மற்ற 18 ஆர்வலர்களுடன் கைது செய்யப்பட்டார். இந்த போராட்டம் இப்பகுதி முழுவதும் ஆர்ப்பாட்டத்தைத் தூண்டியது. 1974 ஆம் ஆண்டில், இவரது தலைமையின் கீழ், சிப்கோ இயக்கத்தின் மிகப்பெரிய போராட்டம், சச்சாரிதார் காடுகளை காப்பாற்றுவதற்காக, சகாரன்பூர் காகித ஆலைக்கு எதிராக இருந்தது. இப்போராட்டத்தில் இவர்கள் காடுகளை வெற்றிகரமாக காப்பாற்றினர். 1975ஆம் ஆண்டு நெருக்கடி நிலையின் போது இவர் 22 மாதங்களுக்கும் மேலாக சிறையிலிருந்தார்.  

## அரசியல் வாழ்க்கை
திரிபாதி டாக்டர் டி. டி. பந்த், இந்திரமணி படோனி மற்றும் காசி சிங் ஐரி ஹரி தத் பகுகுனா ஆகியோருடன் சேர்ந்து ‘உத்தராகாண்ட் கிராந்தி தளம்’ என்ற அரசியல் கட்சியைத் தொடங்கினார். இந்தக் கட்சி 26 ஜூலை 1979 அன்று நைனித்தாலில் நிறுவப்பட்டது. உத்தராகாண்டம் மலைவாழ் மக்களின் போராட்டங்களுக்கு உறுதுணையாகதியுடன் இருந்தார். உத்தராகாண்ட் மாநிலத்தை நிறுவியதற்காகப் போராடிய உறுதியான தலைவர்களில் ஒருவரான இவர், இந்த இலக்கை அடைய வெற்றிகரமாக பணியாற்றினார். புதிதாக உருவாக்கப்பட்ட உத்தராகண்டம் மாநிலத்தில் 2002 ஆம் ஆண்டில் உத்தராகாண்ட சட்டப் பேரவையில் உறுப்பினராக ஆனார்.  

## இறப்பு
பிபின் திரிபாதி தனது 59வது வயதில் 2004 ஆகஸ்ட் 30 அன்று இறந்தார். தான் இறக்கும் தருவாயில், இவர் ‘உத்தராகாண்ட் கிராந்தி தளத்தின்’ மாநில பிரிவின் தலைவராகவும் இருந்தார்.
# அபாய் மொழி



**அபாய் மொழி**, (மலாய்: *Bahasa Abai*; ஆங்கிலம்: *Abai Language*); என்பது மலேசியா, சரவாக் மாநிலத்தில் முரூட்டு மொழி பேச்சு வழக்கினைச் சார்ந்த மொழியாகும்.  

இந்த மொழி, போர்னியோ அபாய் பழங்குடி மக்களின் (*Abai People*) முதன்மை மொழியாகும். போர்னியோ அபாய் பழங்குடி மக்கள், சபாவின் செம்புவாக் மற்றும் துபு கிராமங்களில் வாழ்கிறார்கள்.  

இந்த மொழி சில முரூட்டு மொழிகளுடன் தொடர்புடையது என அறியப்படுகிறது.  

## மேற்கோள்
# பகாவ் மொழி



**பகாவ் மொழி**, (மலாய்: *Bahasa Bahau*; ஆங்கிலம்: *Bahau Language*); என்பது இந்தோனேசியா, கிழக்கு கலிமந்தான் மேற்கு கூத்தாய் மாநிலத்தில் முரூட்டு மொழி பேச்சு வழக்கினைச் சார்ந்த மொழியாகும். இருப்பினும் காயான் - மூரிக் மொழிகள் *(Kayan–Murik)* குடும்பத்தைச் சேர்ந்த காயான் மொழியையும் பகாவ் மொழி சார்ந்துள்ளது.  

பகாவ் மொழி போர்னியோ பகாவ் மக்களின் (*Bahau People*) முதன்மை மொழி என அறியப்படுகிறது.  

## பகாவ் மக்கள்
போர்னியோ தீவில் பகாவ் மொழி பேசும் பகாவ் இனமக்கள் வாழும் இடங்கள்:  

- லோங் இராம் மாவட்டம், கிழக்கு கலிமந்தான் மேற்கு கூத்தாய் மாநிலம்
- லோங் பாகும் மாவட்டம், கிழக்கு கலிமந்தான் மேற்கு கூத்தாய் மாநிலம்
- லோங் பகாங்காய் மாவட்டம், கிழக்கு கலிமந்தான் மகாகாம் மாநிலம்
# லால்கஞ்ச் மக்களவைத் தொகுதி



**லால்கஞ்ச் மக்களவைத் தொகுதி** (*Lalganj Lok Sabha constituency*) என்பது வட இந்தியாவில் உத்தரப் பிரதேச மாநிலத்தில் உள்ள 80 மக்களவைத் தொகுதிகளில் ஒன்றாகும்.  

## சட்டமன்றத் தொகுதிகள்
தற்போது, லால்கஞ்ச் மக்களவைத் தொகுதியில் ஐந்து சட்டமன்றத் தொகுதிகள் உள்ளன. இவை:  
| 343 | அத்ராவுலியா | அசாம்கர் | சங்க்ராம் யாதவ் | சமாஜ்வாதி கட்சி |
| --- | --- | --- | --- | --- |
| 348 | நிசாமாபாத் | ஆலம்படி | சமாஜ்வாதி கட்சி |  |
| 349 | பூல்பூர் பவாய் | இரமாகாந்த் யாதவ் | சமாஜ்வாதி கட்சி |  |
| 350 | தீதர்கஞ்ச் | கமலாகாந்த் ராஜ்பர் | சமாஜ்வாதி கட்சி |  |
| 351 | லால்கஞ்ச் (ப. இ.) | பெச்சாய் சரோஜ் | சமாஜ்வாதி கட்சி | } |

## நாடாளுமன்ற உறுப்பினர்கள்
| 1962 | விஷ்ரம் பிரசாத் | பிரஜா சோசலிச கட்சி |  |
| --- | --- | --- | --- |
| 1967 | ராம் தன் | இந்திய தேசிய காங்கிரசு |  |
| 1971 |  |  |  |
| 1977 | ஜனதா கட்சி |  |  |
| 1980 | சாங்கூர் ராம் | மதச்சார்பற்ற ஜனதா கட்சி |  |
| 1984 | ராம் தன் | இந்திய தேசிய காங்கிரசு |  |
| 1989 | ஜனதா தளம் |  |  |
| 1991 | ராம் பதான் |  |  |
| 1996 | பாலி ராம் | பகுஜன் சமாஜ் கட்சி |  |
| 1998 | தாரோகா பிரசாத் சரோஜ் | சமாஜ்வாதி கட்சி |  |
| 1999 | பாலி ராம் | பகுஜன் சமாஜ் கட்சி |  |
| 2004 | தாரோகா பிரசாத் சரோஜ் | சமாஜ்வாதி கட்சி |  |
| 2009 | பாலி ராம் | பகுஜன் சமாஜ் கட்சி |  |
| 2014 | நீலம் சோன்கர் | பகுஜன் சமாஜ் கட்சி |  |
| 2024 | தாரோகா சரோஜ் | சமாஜ்வாதி கட்சி | } |

## தேர்தல் முடிவுகள்

### 2024
# ஹென்ரி ஸ்டீபன்ஸ் சால்ட்



**ஹென்றி ஷேக்ஸ்பியர் ஸ்டீபன்ஸ் சால்ட்** (*Henry Shakespear Stephens Salt*; 20 செப்டம்பர் 1851 – 19 ஏப்ரல் 1939) ஒரு பிரித்தானிய எழுத்தாளரும் சமூக சீர்திருத்தப் பிரச்சாரகரும் ஆவார். இவரது சீர்திருத்தப் பிரசாரங்களில் சிறைச்சாலைகள், பள்ளிகள், பொருளாதார நிறுவனங்கள் மற்றும் விலங்குகளிடம் நாம் நடந்து கொள்ளும் விதம் ஆகிய துறைகள் முதன்மையானவை. இவர் ஒரு குறிப்பிடத்தக்க தார்மீக சைவ வாழ்க்கை முறையைக் கொண்டவரும், உடற்கூறாய்வு எதிர்ப்பாளரும், சமூகவுடைமைவாதியும், அமைதிவாதியும் ஆவார். மேலும் இவர் இலக்கிய விமர்சகராகவும், வாழ்க்கைக் குறிப்பு வரலாற்றாசிரியராகவும், பாரம்பரிய அறிஞராகவும், இயற்கை ஆர்வலராகவும் நன்கு அறியப்பட்டவர். மோகன்தாஸ் காந்தியை ஹென்றி டேவிட் தோரோவின் செல்வாக்குமிக்க படைப்புகளுக்கு முதன்முதலில் அறிமுகப்படுத்தியவர் சால்ட். மேலும், காந்தியின் சைவ வாழ்வுமுறை பற்றிய ஆய்வில் பெரும் தாக்கத்தை ஏற்படுத்தியவரும் இவரே. சில சாராரால் சால்ட் "விலங்குரிமைகளின் தந்தை" எனவும் கருதப்படுகிறார். தனது 1892-ம் ஆண்டு படைப்பான *விலங்குகளின் உரிமைகள்: சமூக முன்னேற்றத்துடன் தொடர்புபடுத்திய ஒரு பார்வையில்* (*Animals' Rights: Considered in Relation to Social Progress*) என்ற நூலின் வாயிலாக வெறும் விலங்குகளின் நலனுக்கான மேம்பாட்டுச் செயற்பாடுகள் என்பதற்கு மாறாக விலங்குரிமை என்ற சிந்தனைக்கு ஆதரவாக வெளிப்படையாக வாதிட்ட எழுத்தாளர்களில் முதன்மையானவராக சால்ட் விளங்குகிறார்.  

## தரவுகள்
# நாங்கள்


***நாங்கள்*** (*Naangal*) என்பது 1992 ஆம் ஆண்டு வெளியான இந்திய தமிழ் நாடகத் திரைப்படம் ஆகும். ஹாசன் இயக்கிய இப்படத்தில் சிவாஜி கணேசன், பிரபு, தீபிகா சிக்லியா ஆகியோர் நடித்தனர். இது 13 மார்ச் 1992 அன்று வெளியானது.  

## கதை
நேர்மையான காவல் அதிகாரியான கீர்த்தியிடம் ஒரு இரட்டை கொலை வழக்கை தீர்க்கும் பொறுப்பு ஒப்படைக்கபடுகிறது. இந்த விவகாரத்தில் கீர்த்தி இன்னொரு காவல் அதிகாரியான நவீன் குமாரை எதிர்கொள்கிறார். பதவி உயர்வுக்காக ஏங்கும் நவீன் குமார் இந்த வழக்கை தன் பொறுப்பில் எடுத்துக்கொள்ள விரும்புகிறார். இதில் கீர்த்திக்கும், நவீனும் மோதல் ஏற்படுகிறது. இந்த வழக்கு நீதிமன்றத்துக்கு வருகிறது. ஒரு வழக்கைஇலும் தோல்வியடையாத மூத்த வழக்கறிஞரான சதுர்வேதியை கீர்த்தி இந்த வழக்கிற்காக அமர்த்துகிறார். இந்நிலையில், சதுர்வேதிக்கு மாரடைப்பு ஏற்படுகிறது. மருத்துவர் மோனா அவரை கவனித்துக் கொள்கிறார். அவள் அவனை கவனித்துக்கொண்ட விதத்தை அவர் மிகவும் மகிழ்கிறார். அவளை தன் சொந்த மகளாகவே கருதுகிறார். மருத்துவர்கள் ராஜசேகர், மோனா ஆகியோர் மருத்துவர் ஜான்சன் நடத்தும் மருத்துவமனையில் சட்டவிரோத செயல்கள் நடப்பதாகா சந்தேகிக்கின்றனர். பின்னர் ராஜசேகர் ஒருவரால் கொல்லப்படுகிறார், கொலைக் குவியில் உள்ள கைரேகையின் படி குற்றவாளி மோனா என்ற ஐயம் உருவாகிறது. கீர்த்தியும் சதுர்வேதியும் அவளை காப்பாறும் முயற்சியில் ஈடுபடுகின்றனர்.  

## நடிகர்கள்

## பாடல்
இப்படத்திற்கு இளையராஜா இசையமைத்தார்.  
| "மானே தேனே" | எஸ். ஜானகி, அருண்மொழி | வாலி | 5:13 |
| --- | --- | --- | --- |
| "நம்ம பாசு" | இளையராஜா, மலேசியா வாசுதேவன் | 4:37 |  |
| "பாரடி குயிலே" <small>(ஆண்)</small> | இளையராஜா | 4:28 |  |
| "பாரடி குயிலே" <small>(பெண்)</small> | சுவர்ணலதா | 4:32 |  |
| "பார்த்ததென்ன பர்வை" | கே. எஸ். சித்ரா, எஸ். பி. பாலசுப்பிரமணியம் | கங்கை அமரன் | 4:51 |

## வரவேற்பு
*இந்தியன் எக்ஸ்பிரசின்* என். கிருஷ்ணசாமி எழுதிய விமர்சனத்தில் தொடர்ந்து தமிழ் படங்களில் நிலவிவரும் சில சிந்தனைப் பற்றாக்குறைகளில் இருந்து படத்தின் கதை விடுபட்டுள்ளதால் "கொடுத்த காசுக்கான 'பொழுதுபோக்கு' உத்தரவாதம் அளிக்கிறது" என்றார்.
# கௌசாம்பி மக்களவைத் தொகுதி



**கௌசாம்பி மக்களவைத் தொகுதி** (*Kaushambi Lok Sabha constituency*) என்பது வட இந்தியாவில் உத்தரப் பிரதேச மாநிலத்தில் உள்ள 80 மக்களவைத் தொகுதிகளில் ஒன்றாகும். 2002ஆம் ஆண்டில் அமைக்கப்பட்ட இந்திய எல்லை நிர்ணய ஆணையத்தின் பரிந்துரைகளின் அடிப்படையில் நாடாளுமன்றத் தொகுதிகளின் எல்லை நிர்ணயம் செயல்படுத்தப்பட்டதன் ஒரு பகுதியாக கௌசாம்பி மற்றும் பிரத்தாப்புகர் மாவட்டங்களில் பரவியுள்ள இந்த தொகுதி 2008ஆம் ஆண்டில் நடைமுறைக்கு வந்தது.  

## சட்டமன்றத் தொகுதிகள்
தற்போது, கௌசாம்பி மக்களவைத் தொகுதியில் ஐந்து சட்டமன்றத் தொகுதிகள் உள்ளன. இவை:  
| 245 | பாபகஞ்ச் (ப.இ.) | பிரதாப்கர் | வினோத் சரோஜ் | ஜன்சத்தா தளம் (லோக்தந்திரிக்) |
| --- | --- | --- | --- | --- |
| 246 | குண்டா | இரகுராஜ் பிரதாப் சிங் | ஜன்சத்தா தளம் (லோக்தந்திரிக்) |  |
| 251 | சிரத்து | கௌசாம்பி | பல்லவி படேல் | ஜன்சத்தா தளம் (லோக்தந்திரிக்) |
| 252 | மஞ்சன்பூர் (ப. இ.) | இந்திரஜித் சரோஜ் | சமாஜ்வாதி கட்சி |  |
| 253 | சைல் | பூஜா பால் | சமாஜ்வாதி கட்சி | } |

## நாடாளுமன்ற உறுப்பினர்கள்
| 2009 | சைலேந்திர குமார் | சமாஜ்வாதி கட்சி |
| --- | --- | --- |
| 2014 | வினோத் குமார் சோன்கர் | பாரதிய ஜனதா கட்சி |
| 2019 |  |  |
| 2024 | புசுபேந்திர சரோஜ் | சமாஜ்வாதி கட்சி |

## தேர்தல் முடிவுகள்

### 2024

### 2019
}}  

### 2014-ம் ஆண்டு முடிவுகள்

### 2009 முடிவு
# பஜாவு மொழி


**பஜாவு மொழி**, (மலாய்: *Bahasa Bahasa Bajau*; ஆங்கிலம்: *Sama–Bajaw Language*); என்பது மலேசியா. இந்தோனேசியா, பிலிப்பீன்சு ஆகிய நாடுகளில் பேசப்படும் மொழியாகும். கலிமந்தான், சூலு தீவுக்கூட்டம், சுலாவெசி, மலுக்கு தீவுகள் ஆகிய தீவுகளிலும் இந்த மொழி பேசப்படுகிறது.  

இந்த மொழி போர்னியோவில் வாழும் பெரும்பான்மை பஜாவு மக்களின் (*Bahau People*) முதன்மை மொழியாகவும் விளங்குகிறது. சபா மாநிலத்தில் வாழும் பஜாவு மக்களில் பாதிக்கும் மேற்பட்டோர் பஜாவு மொழியைப் பயன்படுத்துகிறார்கள்.  

## பஜாவு மக்கள்
வில் ஒரு பஜாவு பெண்மணி. சூரிய ஒளி தாக்கத்தைத் தவிர்க்க 'போராக்' எனும் முக மாவைப் பயன்படுத்தி உள்ளார்.]]  
**பஜாவு மக்கள்** என்பவர்களைப் பொதுவாக சாமா பஜாவு (*Sama-Bajau*) மக்கள் என்றும் அழைக்கப்படுகிறார்கள். இந்தோனேசியாவின் சுலாவெசி தீவைச் சுற்றியுள்ள பண்டா கடல், சுலாவெசி கடல்,  

மலுக்கு கடல் பகுதிகளில் வாழும் இவர்கள்; உலகின் இறுதிக் கடல் நாடோடி இன மக்கள் ஆவார். அத்துடன் இவர்கள் இந்தோனேசியா, மலேசியா, பிலிப்பீன்ஸ் ஆகியவற்றின் கடல் நீரோட்டங்களில் முதன்மையாக வசிக்கின்றனர்.  

பஜாவு மக்கள் ஆஸ்திரேலினிசிய இனத்தினர் ஆவார். கடல் ஓரங்களில் மூங்கில் வீடுகளை கட்டிக் கொண்டு வாழும் இவர்கள், லெப்சா எனும் நீண்ட படகுகளில் கடலைக் கடந்து செல்வது பாரம்பரிய வழக்கமாகும். அவ்வாறு கடல கடந்து சென்று மீன்கள், பவழங்கள், அரிய கடல் பொருட்களைக் கண்டுபிடித்து, கடற்கரையில் கொண்டு வந்து விற்று வாழ்கின்றனர்.
# காயான் மொழி


**காயான் மொழி**, (மலாய்: *Bahasa Kayan*; ஆங்கிலம்: *Kayan Language*); என்பது மலேசியா. இந்தோனேசியா நாடுகளில் பேசப்படும் மொழியாகும். மலாய-பொலினீசிய மொழிகளில் காயான்-மூரிக் மொழி துணைப் பிரிவுகளில் ஒன்றான காயான் மொழி, மலேசியா, சரவாக் மாநிலத்தின் காயான் இன மக்களின் முதன்மை மொழியாக உள்ளது.  

காயான் மொழி உள்ளூர் வணிக மொழியாகவும் பயன்படுத்தப்படுகிறது. இருப்பினும் பகாவ் மொழி பேச்சுவழக்கு மொழிகளின் ஒரு பகுதியாகவும் உள்ளது.  

## காயான் மக்கள்

காயான் மக்கள் *(Kayan People)* என்பவர்கள் தென்கிழக்கு ஆசியாவின் போர்னியோ தீவில் வாழும் பழங்குடிகள் மக்களாகும். காயான் மக்கள் தங்களின் அண்டைய பகுதி மக்களான கென்னியா பழங்குடியினரை (*Kenyah Tribe*) போன்று, ஒரே இனக் குழுவைச் சேர்ந்தவர்கள்.  

காயான் மக்கள்; அப்போ காயான் மக்கள் (*Apo Kayan People*) குழுவின் கீழ், மற்றொரு குழு மக்களான பகாவ் மக்கள் (*Bahau People*) எனும் இனக் குழுவினருடன் ஒன்றாக இணைக்கப்பட்டு உள்ளனர்.  

### மனிதர் தலை வேட்டையாடுதல்

மற்ற சில தயாக்கு மக்கள் இனத்தவரைப் போலவே, காயான் மக்கள் திறமையான போர்வீரர்கள்; முன்னர் காலத்தில் இவர்கள் மனிதர் தலை வேட்டையாடுபவர்கள் (*Headhunters*); மலைசார் நெல் சாகுபடியில் (*Upland Rice Cultivation*) திறமையானவர்கள் என அறியப் படுகிறார்கள்.  

மேலும் ஆண் பெண் இரு பாலரும் அதிகமாய்ப் பச்சை குத்திக் கொள்பவர்கள் (*Extensive Tattoos*); மற்றும் பெரிய அளவிலான காது வளையங்களை அணிந்து கொள்பவர்கள் ஆகும்.
# டோங்பைட்டு



**டோங்பைட்டு** (*Tongbaite*) என்பது Cr<sub>3</sub>C<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். குரோமியம் கார்பைடு உப்பான இது குரோமியத்தின் அரிய ஓர் கனிமமாகக் கருதப்படுகிறது.  

முதன்முதலில் 1983 ஆம் ஆண்டில் சீன நாட்டின் எனன் மாகாணத்திற்குத் தெற்கிலுள்ள டோங்பாய் மாகாணத்திலுள்ள லியு கிராமத்தில் டோங்பைட்டு கண்டறியப்பட்டது. டோங்பாய் பகுதியில் கண்டுபிடிக்கப்பட்டதால் டோங்பைட்டு என்றும் பெயரிடப்பட்டது. அதிக அளவிலான மக்னீசியமும் இரும்பும் நிறைந்த தீப்பாறை வகைகளில் டோங்பைட்டு சேர்ந்து காணப்படுகிறது. திபெத் தன்னாட்சிப் பகுதி மற்றும் உருசியாவின் யூரல் மலைகள் ஆகிய பகுதிகளில் டோங்பைட்டு கண்டறியப்பட்டுள்ளது. பன்னாட்டு கனிமவியல் சங்கம் Tgb என்ற குறியீட்டால் டோங்பைட்டை அடையாளப்படுத்துகிறது.
# குசோங்கைட்டு



**குசோங்கைட்டு** (*Qusongite*) என்பது WC என்ற எளிய மூலக்கூற்று வாய்பாடுடன் கூடிய மிகவும் அரிதான ஒரு கனிமமாகும். இந்த கனிமமானது இயற்கையாகத் தோன்றும் தங்குதன் கார்பைடு கனிமமாகும். சீனாவின் உலுவொபுசா மண்டலத்திலுள்ள பண்டைய ஓபியோலைடு பாறைகளின் மேற்பகுதியில் இது கண்டுபிடிக்கப்பட்டது. இந்த ஓபியோலைட்டு பாறைகள் இயற்கை சிலிக்கான் கார்பைடான மொய்சானைட்டு போன்ற கனிமங்களின் ஒடுக்கப்பட்ட பூர்வீக உலோகங்கள், வைரம், சிலிசைடுகள் மற்றும் கார்பைடுகள் உள்ளிட்ட பல இயற்கையான குறைக்கப்பட்ட சேர்மங்கள் தயாரிப்புக்கு பெயர் பெற்றதாகும். குசோங்கைட்டு கனிமம் அறுகோண அமைப்பில், P-6m2 என்ற இடக்குழுவில் படிகமாக்குகிறது. பன்னாட்டு கனிமவியல் சங்கம் Qus என்ற குறியீட்டால் குசோங்கைட்டு கனிமத்தை அடையாளப்படுத்துகிறது.
# நானே வருவேன்


**நானே வருவேன்** (*Naane Varuven*) என்பது 1992 இல் வெளிவந்த இந்தியத் தமிழ்த் திரைப்படமாகும். சிறீபிரியா இயக்கிய இப்படத்தை கிரிஜா தயாரித்தார். இப்படத்தில் ரகுமான், ஸ்ரீபிரியா ஆகியோர் நடித்திருந்தனர். சசிகலா, வாகை சந்திரசேகர், வடிவுக்கரசி, கௌதமி, இராதிகா ஆகியோர் துணை வேடங்களில் நடித்திருந்தனர். இத்திரைப்படம் 1979 இல் வெளிவந்த நீயா? என்ற திரைப்படத்தின் ஆன்மீகத் தொடர்ச்சியாகும். இத்திரைப்படம் 1992 பெப்ரவரி 27 அன்று வெளியிடப்பட்டது.  

## நடிகர்கள்

## பாடல்கள்
இத்திரைப்படத்திற்கு சங்கர் கணேஷ் இசையமைத்திருந்தனர்.  

| "ஒரே ஜீவன் ஒன்றே" | எஸ். பி. பாலசுப்பிரமணியம் கே. எஸ். சித்ரா | பஞ்சு அருணாசலம் | 05:05 |
| --- | --- | --- | --- |
| "பச்சமல பெண்ணு நான்" | கே. எஸ். சித்ரா | வாலி | 04:51 |
| "போகாதே என்னைத் தாண்டி" | கே. எஸ். சித்ரா | 04:41 |  |
| "ஒரே ஜீவன் ஒன்றே" – பெண்குரல் | கே. எஸ். சித்ரா | பஞ்சு அருணாசலம் | 04:59 |
| "கேட்டேனம்மா உன் கோயில்" | எஸ். பி. பாலசுப்பிரமணியம், கே. எஸ். சித்ரா | வாலி | 04:06 |
| "ஆரம்பம் ஆகட்டும்" | எஸ். பி. பாலசுப்பிரமணியம், கே. எஸ். சித்ரா | 05:03 | } |

## வரவேற்பு
தி இந்தியன் எக்ஸ்பிரஸின் என். கிருஷ்ணசாமி இவ்வாறு எழுதியிருந்தார். "கதைக்களம் ஒரு புராணப் படத்தைப் போல சிறிது நேரம் நகர்ந்தாலும், அது அப்பாதையை விட்டு வெளியேறி திரைக்கதையின் வியத்தகு உயரங்களை மேம்படுத்துவதற்காக" சிறந்த தொழில்நுட்ப மதிப்புகளை உருவாக்குகிறது. (புகைப்படம்:பிரசாத் பாபு) பின்னணி இசை (சங்கர் கணேஷ்) திரைக்கதை (ஸ்ரீபிரியா) .
# விரக்திக் குழி

**விரக்திக் குழி** அல்லது **துன்பக் குழி** (*Pit of despair*) என்பது அமெரிக்க ஒப்பீட்டு உளவியலாளர் ஹாரி ஹார்லோ என்பவர் வடிவமைத்த ஒரு சாதனத்தின் பெயராகும். தொழில்நுட்ப ரீதியாக "செங்குத்து அறை கருவி" என்று அழைக்கப்பட்ட இக்கருவி, ஹார்லோவால் 1970-களில் விஸ்கான்சின்–மாடிசன் பல்கலைக்கழகத்தில் ரீசஸ் மக்காக் எனப்படும் செம்முகக் குரங்குகள் மீதான அறிவியல் சோதனைகளில் பயன்படுத்தப்பட்டது. இவ்வாராய்ச்சியின் நோக்கம் மனச்சோர்வின் ஒரு விலங்கு மாதிரியை உருவாக்குவதாகும். ஆராய்ச்சியாளர் ஸ்டீபன் சுவோமி இச்சாதனத்தை பற்றி விவரிக்கையில், "ஒரு துருப்பிடிக்காத எஃகு தொட்டியை விடவும் கூடுதலாக பக்கவாட்டாகக் கீழே சாய்ந்து உருண்டையான அடிபாகத்தைக் கொண்ட ஒரு தொட்டி" என்று கூறினார்:  

<blockquote>அக்கருவிக்குள் இருக்கும் அறையின் அடிப்பகுதியிலிருந்து 1 அங்குலம் மேலே 3⁄8 அங்குல கம்பி வலை தளம் ஒன்று கழிவுப் பொருட்களுக்கான வடிகாலாகச் செயற்பட்டு அக்கழிவுகள் துருப்பிடிக்காத எஃகில் துளையிடப்பட்ட துளைகளில் இருந்து வெளியேற வகை செய்யப்பட்டிருந்தது. அறையில் உணவுப் பெட்டி ஒன்றும் தண்ணீர் புட்டி வைப்பதற்கான இடமும் பொருத்தப்பட்டிருந்தது. இவற்றின் மேல் உள்ளே அடைக்கப்பட்டிருக்கும் விலங்கு பிடித்துக்கொண்டு தொங்காத படியான பிரமிட் வடிவ மேற்புறக் கூரையும் [இங்கு காட்டப்பட்டுள்ள புகைப்படத்தில் இது அகற்றப்பட்டுள்ளது] வடிவமைக்கப்பட்டுள்ளது.</blockquote>  

ஹார்லோ ஏற்கனவே புதிதாகப் பிறந்த குரங்குகளை ஓராண்டு வரை தனிமைப்படுத்தப்பட்ட அறைகளில் வைத்திருந்தார். இந்த "விரக்திக் குழி" மூலம், அவர் மூன்று மாதங்கள் முதல் மூன்று வயது வரையிலான, ஏற்கனவே தன் தாயுடன் தங்கியிருந்து பந்தம் ஏற்பட்டிருந்த குரங்குகளை பத்து வாரங்கள் வரை இக்கருவிக்குள் தனிமைப்படுத்தினார். இக்கருவியில் சிறையிடப்பட்ட சில நாட்களுக்குள், அக்குரங்குகள் நகர்வதை நிறுத்திவிட்டு ஒரு மூலையில் முடங்கியிருக்கத் துவங்கின.  

## இவற்றையும் காண்க
- விலங்குரிமை
- விலங்குப் பரிசோதனை
- விலங்கு வன்கொடுமை

## தரவுகள்

## மேற்கோள் தரவுகள்

- 
- 
- 
- 
- Stephens, M.L. *Maternal Deprivation Experiments in Psychology: A Critique of Animal Models*. AAVS, NAVS, NEAVS, 1986.
- Suomi, Stephen John. "Experimental Production of Depressive Behavior in Young Rhesus Monkeys: Thesis submitted in partial fulfillment of the requirements for the degree of Doctor of Philosophy (Psychology) at the University of Wisconsin," University of Wisconsin, 1971, p.&nbsp;33.
# தாகுர்லி



**தாகுர்லி** (Thakurli) என்பது இந்தியா<nowiki/>வின் மகாராட்டிர மாநிலம் தானே மாவட்டத்தின் கல்யாண் டோம்பிவ்லி மாநகராட்சி புறநகர்ப் பகுதி<nowiki/>யிலுள்ள ஒரு துணைநகரமாகும். டோம்பிவ்லி மற்றும் கல்யாண் நகரங்களுக்கு இடையே தாகுர்லி அமைந்துள்ளது. தாகுர்லி இரயில் நிலையம் இந்நகரத்திற்கு சேவை செய்கிறது. இப்பகுதி ஒரு பிரித்தானிய இரயில்வே காலனியாக இருந்தது, மேலும் இங்கு இரயில்வேயின் பழைய பங்களாக்களைக் காணலாம். ஓர் இரயில்வே நிறுவனம் மற்றும் அருகிலுள்ள இரயில்வே துணை மின் நிலையத்திற்கு மின்சாரம் வழங்கும் நீராவி அடிப்படையிலான மின் நிலையமான "சோழ பவர் அவுசு" ஆகியவையும் இக்கிராமத்தில் உள்ளன.
# விலங்கு வழக்கு விசாரணை



சட்ட வரலாற்றில், **விலங்கு வழக்கு விசாரணை** (*animal trial*) என்பது ஒரு மனிதரல்லா விலங்கின் மீது நடத்தப்பட்ட குற்றவியல் விசாரணையைக் குறிப்பதாகும். இத்தகைய வழக்கு விசாரணைகள் பதின்மூன்றாம் நூற்றாண்டிலிருந்து பதினெட்டாம் நூற்றாண்டு வரையிலான காலகட்டத்தில் ஐரோப்பாவில் நடந்ததாகப் பதிவு செய்யப்பட்டுள்ளது. இவற்றில் மிகவும் ஆவணப்படுத்தப்பட்டவை பிரான்சில் நடந்தவை என்றாலும் இவை இத்தாலி, போர்ச்சுக்கல், ஸ்பெயின் மற்றும் பிற நாடுகளிலும் நிகழ்ந்தன.  

ஐக்கிய அமெரிக்காவில் நீதிமன்ற வழக்கு விசாரணையின்றி விலங்குகளின் உரிமையாளர்களே தங்கள் விலங்குகளைக் குற்றப்படுத்தித் தீர்ப்பு வழங்கிய நிகழ்வுகள் 20-ம் நூற்றாண்டின் நடுப்பகுதி வரை நீடித்தன. இவ்விசாரணைகள் பெரும்பாலும் அவ்விலங்கிற்கு மரணதண்டனை வழங்குவதில் முடிந்தன. ஏறத்தாழ 1850 முதல் 1950 வரையிலான கார்னிவல்-சர்க்கஸ் சகாப்தத்தின் போது யானைகளுக்கு மரணதண்டனை வழங்குவது ஐக்கிய அமெரிக்காவில் அடிக்கடி நிகழ்ந்தது; 1880கள் மற்றும் 1920களுக்கு இடையில் குறைந்தது 36 யானைகள் தூக்கிலிடப்பட்டன. இந்த சகாப்தத்தில், யானைகளின் நடத்தை பெரும்பாலும் மானுடவியல் ரீதியாக விளக்கப்பட்டு அதன் விளைவாக அவற்றின் செயல்களுக்கு "நல்லது" அல்லது "கெட்டது" என்ற தார்மீக பரிமாணத்தை வழங்கும் செயல் வழக்கில் இருந்தது.  

நவீன காலங்களில், மனிதரல்லா விலங்குகளுக்கு தார்மீக மன அமைப்பு (moral agency) இல்லை என்பதை உணர்ந்தவையாக உலகின் பெரும்பாலான குற்றவியல் நீதி அமைப்புகள் விலங்குகளை எந்த ஒரு குற்றச்செயலுக்கும் பொறுப்பாளியாகக் கருத முடியாது என்பதை ஏற்றுக்கொண்டு விட்டன.
# சென்னை ஆ. கண்ணன்


**சென்னை ஆ. கண்ணன்** (*Madras A. Kannan*) இந்தியாவின் தமிழ்நாட்டைச் சேர்ந்த மிருதங்கக் கலைஞராவர். தாளத் துறையில் இவரது சிறந்த திறமையின் காரணமாக, இவர் பெரும்பாலும் ‘மிருதங்கச் சக்கரவர்த்தி’ என்று அழைக்கப்படுகிறார். இவர் சங்கீத நாடக அகாதமி விருது மற்றும் கலைமாமணி விருது உட்பட பல விருதுகளைப் பெற்றுள்ளார்.  

## வாழ்க்கை வரலாறு
ஆ. கண்ணன் 1920 ஆம் ஆண்டில் தமிழ்நாட்டில் உள்ள சென்னையில் பிறந்தார். ஆறு வயதில், பீதாம்பர தேசாயிடம் மிருதங்கம் கற்றுக்கொண்டார். பின்னர் தஞ்சாவூர் ராமதாஸ் ராவின் சீடரானார். தனது 12வது வயதில், மைசூர் அரண்மனையில் மகாராஜா நான்காம் கிருட்டிணராச உடையார் முன் மிருதங்கம் வாசித்தார். 1981 ஆம் ஆண்டில், இவர் தமிழ்நாடு அரசால் மாநிலக் கலைஞராக நியமிக்கப்பட்டார்.  

சென்னை அனைத்திந்திய வானொலியில் பணியாளர் கலைஞராக பணியாற்றிய கண்ணன், இசைக் கல்லூரி, அண்ணாமலைப் பல்கலைக்கழகம் மற்றும் பல்வேறு தனியார் நிறுவனங்களிலும் கற்பித்துள்ளார். இவர் பல்வேறு மேடைகளில் நிகழ்ச்சிகளை நடத்தியுள்ளார். தென்னாப்பிரிக்காவைச் சேர்ந்த ஆறாவது தலைமுறை மாணவர்கள் உட்பட மாணவர்களுக்கு விரிவான பயிற்சியை வழங்கியுள்ளார்.  

## பதிவுகள்
தனது புதுமையான பாணி மற்றும் தாள திறன்களுடன் கர்நாடக இசையில் தனித்து நிற்கும் கண்ணன், நாட்டைச் சேர்ந்த புகழ்பெற்ற கர்நாடக பாடகர்கள் மற்றும் இசைக் கருவியாளர்களுடன் பல பதிவுகளை வெளியிட்டுள்ளார்.  

## விருதுகளும் கௌரவங்களும்

- கலைமாமணி விருது 1971
- சங்கீத நாடக அகாதமி விருது 2004
# புஸ்சி ஆனந்த்


**என். ஆனந்த்** (*Bussy N. Anand*) என்பவர் புதுச்சேரி மற்றும் தமிழ்நாட்டு அரசியல்வாதி ஆவார். இவர் தற்போது தமிழக வெற்றிக் கழகத்தின் பொதுச்செயலாளராக உள்ளார்.  

## வாழ்க்கைக் குறிப்பு
ஆனந்த் புதுச்சேரி காங்கிரசு அரசியல்வாதியும், முன்னாள் அமைச்சருமான அஷ்ரபின் உதவியாளராகவும் இருந்தவர். ஆனந்த் முதலில் புதுச்சேரி மாநில விஜய் இரசிகர் மன்ற கௌரவத் தலைவராக இருந்து, பிறகு தலைவராக மாறினார். 2006 ஆம் ஆண்டு நடந்த புதுச்சேரி சட்டமன்றத் தேர்தலில், புஸ்சி சட்டமன்றத் தொகுதியில், புதுச்சேரி முன்னேற்றக் காங்கிரஸ் சார்பில் போட்டியிட்டு வெற்றி பெற்றார்.  

விஜய் துவக்கிய அரசியல் கட்சியான தமிழக வெற்றிக் கழகத்தின் பொதுச் செயலாளராகவும் ஆனந்த் உள்ளார்.  

## போட்டியிட்ட சட்டமன்றத் தொகுதிகள்
| தேர்தல் | தொகுதி | கட்சி | முடிவுகள் | வாக்கு சதவிகிதம் | எதிர்த்துப் போட்டியிட்டவர் | எதிர்த்துப் போட்டியிட்ட கட்சி | எதிர்த்துப் போட்டியிட்டவர் வாக்கு விகிதம் | குறிப்புகள் |
| --- | --- | --- | --- | --- | --- | --- | --- | --- |
| புதுச்சேரி சட்டமன்றத் தேர்தல், 2006 | புஸ்சி சட்டமன்றத் தொகுதி | புதுச்சேரி முன்னேற்றக் காங்கிரஸ் | 54.06 | அன்னிபால் கென்னடி | திராவிட முன்னேற்றக் கழகம் | 43.55 |  |  |
| புதுச்சேரி சட்டமன்றத் தேர்தல், 2011 | உப்பளம் சட்டமன்றத் தொகுதி | சுயேச்சை | 28.28 | ஏ.அன்பழகன் | அனைத்திந்திய அண்ணா திராவிட முன்னேற்றக் கழகம் | 42.59 |  |  |
| புதுச்சேரி சட்டமன்றத் தேர்தல், 2016 | உப்பளம் சட்டமன்றத் தொகுதி | அகில இந்திய நமது ராஜ்ஜியம் காங்கிரஸ் | 20.07 | ஏ. அன்பழகன் | அனைத்திந்திய அண்ணா திராவிட முன்னேற்றக் கழகம் | 39.95 | } |  |
# புயல் பாடும் பாட்டு


**புயல் பாடும் பாட்டு** (*Puyal Paadum Paattu*) என்பது 1987 இல் மணிவண்ணன் இயக்கத்திலும் மு. கருணாநிதியின் எழுத்திலும் வெளிவந்த இந்தியத் தமிழ்த் திரைப்படமாகும். இத்திரைப்படம் 1986 இல் மலையாளத்தில் வெளிவந்த *பிரணமம்* திரைப்படத்தின் மறு ஆக்கமாகும். இத்திரைப்படத்தில் இராதிகா ரகுவரன் ஆகியோர் நடித்திருந்தனர். வினு சக்ரவர்த்தி, முரளி, மாஸ்டர் ஹாஜா ஷெரிப் ஆகியோர் துணை வேடங்களில் நடித்திருந்தனர். இப்படம் 1987 அக்டோபர் 21 அன்று வெளியிடப்பட்டது.  

## நடிகர்கள்
- பத்திரிகையாளராக இராதிகா
- காவல் ஆய்வாளராக ரகுவரன்
- வினு சக்ரவர்த்தி
- மாணவர் தலைவராக முரளி
- ஒரு மாணவராக மாஸ்டர் ஹாஜா ஷெரிப்

## கருப்பொருள்
படத்தின் முக்கியக் கருப்பொருள்களில் ஒன்று போதைக்கு அடிமையாவது.  

## பாடல்கள்
இத்திரைப்படத்திற்கு இளையராஜா இசையமைத்திருந்தார். "வேல் முருகனுக்கு" என்ற பாடல் மோகன இராகத்தில் அமைந்தது.  

## வெளியீடும் வரவேற்பும்
புயல் பாடும் பாட்டு 1987 அக்டோபர் 21 தீபாவளியன்று வெளியிடப்பட்டது. இந்தியன் எக்சுபிரசு இவ்வாறு எழுதியது, "வளாகக் காட்சிகள் தாக்கத்தை ஏற்படுத்துகின்றன. நல்ல நடனக் கலைஞர்களின் துள்ளல், கவர்ச்சியான உடைகள், பாடல்களில் பயன்படுத்தப்படும் கவர்ச்சியான இசை, தாளங்கள், இளமை துடிப்பின் வேகம் ஆகியவை அழகாக வருகின்றன". இடைவேளைக்குப் பிறகு, படம் வேகத்தையும் அமைதியையும் கொண்டிருக்கவில்லை என்பதால் *கல்கியின்* ஜெயமன்மதன், இத்திரைப்படத்தை அவசரம் என்று உணர்ந்தார்.
# 16 (எண்)



**16** (**பதினாறு**) (*sixteen*)என்பதுஇயல் எண் ஆகும்.இது 15 இன் தொடரி மற்றும் 17 இன் முன்னி ஆகும். இது நான்காவது இரண்டின் அடுக்காகும்.  

ஆங்கிலத்தில், 16 என்ற எண்ணின் உச்சரிப்பும் 60 என்ற எண்ணின் உச்சரிப்பும் குழப்பத்தை ஏற்படுத்த காரணம், இரு எண்களின் ஒலியும் ஒரே மாதிரி இருக்கிறது.  

## கணிதத்தில்
- 16 என்பது பகு எண், மற்றும் சதுர எண் ஆகும்.
- 4<sup>2</sup> = 4 × 4 (இது முதல் ஓரிலக்கமில்லா நான்கின்-அடுக்காகும். பகா எண் என்ற வடிவில் உள்ளது.*p*<sup>4</sup>).
- இது மிகச் சரியாக ஐந்து வகுஎண் கொண்ட சிறிய எண் ஆகும்.
- இதன் தகு வகு எண்கள் , , மற்றும் ஆகும்.

- 16 என்பது ஒரே முழுவாகும் அதாவது *m*<sup>*n* என்பது </sup> மற்றும் *n*<sup>*m*</sup> சமமாகும், சில சமமில்லா முழுக்கள் *m* மற்றும் *n* (<math>m=4</math>, <math>n=2</math>).

- 16 இன் சரி ஈவுகளின் கூடுதலானது 15 ஆகும்.
- இதன் சரி ஈவுகளின் தொடரானது நான்கு பகு எண்ணாகும் (16, 15, 9, 4, 3, 1, 0) இவற்றின் பகாஎண்கள் **3**-சரி ஈவு செடியாகும்.
- 16 என்பதன் பெரிய முழு , எப்போது <math>2^n+1</math> என்பது பகா எண் ஆகும்.
- 16 என்பது முதல் ஏர்டோசு–வூட்ஸ் எண் ஆகும்.
- நான்கு முகப்பற்ற உறுப்புகள் கொண்ட 16 பகுதியளவு வரிசைசோடி கணங்கள் உள்ளன.

- ஒரு சதுரத்தின் சுற்றளவும் பரப்பளவும் 16 என்ற ஒரே எண் கொண்டதாகும். அதற்க்கு காரணம் <math>4^{2}</math> என்பது சமமாகும் <math>4\times 4.</math>

## காரணிகள்
பதினாறின் நேர்க் காரணிகள் 1, 2, 4, 8, 16 என்பனவாகும்.  

### பதினாறு அடி எண்
பதினாறு இன் அடி எண் பதினாறு அடி எண் எண் முறைமை ஆகும். இது கணணி அறிவியலில் பயன்படுகிறது.  

## அறிவியலில்
### வேதியியலில்
நெடுங்குழு 16 தனிமங்கள் என்பது தனிம அட்டவணையில் கால்கோசன்கள் என்று அழைக்கப்படுகின்றன. 16 என்பது கந்தகம்த்தின்அணு எண் ஆகும்.  

### உளவியலில்
- 16 வெவ்வேறு ஆளுமை வகைகள் கொண்ட மெய்ர்சு-பிரிக்சு வகைப்பாடு உடையது.
- ஒரு நாளில் தூக்கத்திற்கான நேரத்தின் அளவு *8 மணிநேர தூக்கம்* 16 ன் அட்டவணை ஆகும்.

## தொழில்நுட்பம்
- சில நிரல்தொடுப்பு மொழி, அளவுகளில் இருமம் என்பது எணினியியலில் தகவல் ஒன்றின் அடிப்படை அலகுகளில் தரவு இனம்(Datatype) காணப் பயன்படுகிறது.
- 16-இரும கணினிப் பயன்பாடு

## பிற துறைகளில்
- பல வங்கி அட்டை எண் 16 இலக்கங்கள் கொண்டுள்ளது.
- சதுரங்கத்தில் 16 காலாள் (சதுரங்கம்) உள்ளது.
- சதுரங்கம் ஒவ்வொரு ஆட்டக்காரருக்கும் சதுரங்க ஆட்டத் தொடக்கத்தில் 16 காலாள் இருக்கிறது.
# ஜே. வில்லியம்ஸ் (ஒளிப்பதிவாளர்)


**ஜே. வில்லியம்ஸ்** (*J. Williams*) என்பவர் மலையாள மொழிப் படங்களில் முதன்மையாக பணியாற்றிய திரைப்படத் தயாரிப்பாளர், இயக்குநர், ஒளிப்பதிவாளர் ஆவார். குறிப்பாக ஒளிப்பதிவாளராக அறியப்பட்ட இவர் 8 படங்களையும் இயக்கியுள்ளார் இவர் தமிழ், தெலுங்கு, கன்னடம் மொழிப் படங்களிலும் பணிபுரிந்துள்ளார்.  

1974 ஆம் ஆண்டு கமல்ஹாசன் நடித்த *விஷ்ணு விஜயம்* திரைப்படத்தின் மூலம் அறிமுகமான வில்லியம்ஸ் எப்போதும் ஒரு சாகச ஒளிப்பதிவாளராக அறியப்பட்டார். இவர் 50 க்கும் மேற்பட்ட படங்களில் ஒளிப்பதிவாளராக பணியாற்றியுள்ளார்.  

## தனிப்பட்ட வாழ்க்கை
இவர் நடிகை சாந்தி வில்லியம்சை 1979 இல் மணந்தார். இவர்களுக்கு நான்கு குழந்தைகள் பிறந்தன. இவர் தனது 56வது வயதில் புற்றுநோயால் இறந்தார்.  

## திரைப்படவியல்

### ஒளிப்பதிவாளராக

- விஷ்ணு விஜயம் (1974)
- நான் நின்னே பிரேமிக்குன்னு (1975)
- துலாவர்ஷம் (1976)
- அனுபவம் (1976)
- சிவ தாண்டவும் (1977)
- ஸ்ரீதேவி (1977)
- விஷுக்கனி (1977)
- ரதிமன்மதன் (1977)
- பூஜைக்கெடுக்காத பூக்கள் (1977)
- காவிலம்மா (1977)
- ஆதிமக்கச்சவடம் (1978)
- பருவ மழை (1978)
- மதாலசா (1978)
- தம்புராட்டி (1978)
- சுவண்ணா சிறகுகள் (1979)
- அவள் நிரபராதி (1979)
- தேவதாசி (1979)
- மிஸ்டர். மைக்கேல் (1980)
- பென்ஸ் வாசு (1980)
- காலிய மர்தனம் (1982)
- அனுராககோடதி (1982)
- பூவிரியும் புலரி (1982)
- இவன் ஒரு சிம்மம் (1982)
- பீமன் (1982)
- கொடுங்காட்டு (1983)
- ஹலோ மெட்ராஸ் கேர்ள் (1983)
- ஜீவந்தே ஜீவன் (1985)
- எழு முதல் ஒன்பது வரே (1985)
- பத்தமுயயம் (1985)
- கண்ணாரம் பொத்தி பொத்தி (1985)
- சுனில் வயசு 20 (1986)
- விஸ்வாசிச்சாலும் இல்லேங்கிளும் (1986)
- ஆட்டகதா (1987)
- அக்னி முகூர்த்தம் (1987)
- ஜன்மந்தரம் (1988)
- டௌதம் (1989)
- புதிய கருக்கல் (1989)
- பூமிகா (1991)
- கூடிகழ்சா (1991)
- இன்ஸ்பெக்டர் பலராம் (1991)
- நாங்கள் (1992) (தமிழ்த் திரைப்படம்)
- உப்புகண்டம் பிரதர்ஸ் (1993)
- பட்டாம்பூச்சிகள் (1993)
- ராஜதானி (1994)
- ஸ்படிகம் (1995)
- நீலக்குயில் (திரைப்படம்) (1995) (தமிழ்த் திரைப்படம்)
- கலாபம் (1998)
- ஜேம்ஸ் பாண்ட் (1999)
- தி கேங் (2000)
- பாம்போ பாய்ஸ் (2002)

### இயக்குநராக

- மதலச (1978)
- மிஸ்டர் மைக்கேல் (1980)
- காலிய மர்தனம் (1982)
- பொன்னேதூவல் (1983)
- ஹலோ மெட்ராஸ் கேர்ள் (1983)
- ஜீவன்ட் ஜீவன் (1985)
- ஆடகத (1987)
- ரிஷி (1992)
- ஜென்டில்மேன் செக்யூரிட்டி (1994)
- தி கேங் (2000)

### கதை

- மதலச (1978)
- ஜீவன்ட் ஜீவன் (1985)
- ரிஷி (1992)
### திரைக்கதை
- மதலச (1978)
- ஜீவன்ட் ஜீவன் (1985)
# கைசர்கஞ்ச் மக்களவைத் தொகுதி



**கைசர்கஞ்ச் மக்களவைத் தொகுதி** (*Kaiserganj Lok Sabha constituency*) என்பது வட இந்தியாவில் உத்திரப் பிரதேச மாநிலத்தில் உள்ள 80 மக்களவைத் தொகுதிகளில் ஒன்றாகும்.  

## சட்டமன்றத் தொகுதிகள்
தற்போது, எல்லை வரையறைக்குப் பிறகு, கைசர்கஞ்ச் மக்களவைத் தொகுதி பின்வரும் ஐந்து சட்டமன்றத் தொகுதிகளைக் கொண்டுள்ளது.  
| 287 | பாயக்பூர் | பகராயிச் | சுபாஷ் திரிபாதி | பாரதிய ஜனதா கட்சி |
| --- | --- | --- | --- | --- |
| 288 | கைசர்கஞ்ச் | ஆனந்த் குமார் யாதவ் | சமாஜ்வாதி கட்சி |  |
| 297 | கத்ரா பஜார் | கோண்டா | பவன் சிங் | பாரதிய ஜனதா கட்சி |
| 298 | கர்னல் கஞ்ச் | அஜய் குமார் சிங் | பாரதிய ஜனதா கட்சி |  |
| 299 | தாராப்கஞ்ச் | பிரேம் நாராயண் பாண்டே | பாரதிய ஜனதா கட்சி | } |

## நாடாளுமன்ற உறுப்பினர்கள்
| 1952 | சகுந்தலா நாயர் | இந்து மகாசபை |
| --- | --- | --- |
| 1957 | பகவந்தின் மிசுரா | இந்திய தேசிய காங்கிரசு |
| 1962 | பசந்த் குன்வாரி | சுதந்திராக் கட்சி |
| 1967 | சகுந்தலா நாயர் | பாரதிய ஜனசங்கம் |
| 1971 |  |  |
| 1977 | ருத்ரா சென் சவுத்ரி | ஜனதா கட்சி |
| 1980 | ராணா வீர் சிங் | இந்திய தேசிய காங்கிரசு |
| 1984 | இந்திய தேசிய காங்கிரசு |  |
| 1989 | ருத்ரா சென் சவுத்ரி | பாரதிய ஜனதா கட்சி |
| 1991 | லட்சுமி நாராயணன் மணி திரிபாதி |  |
| 1996 | பேனி பிரசாத் வர்மா | சமாஜ்வாதி கட்சி |
| 1998 |  |  |
| 1999 |  |  |
| 2004 |  |  |
| 2009 | பிரிஜ் பூசண் சரண் சிங் |  |
| 2014 | பாரதிய ஜனதா கட்சி |  |
| 2019 |  |  |
| 2024 | கரண் பூசண் சிங் | } |

## தேர்தல் முடிவுகள்
### 2024

## மக்கள்தொகை
கைசர் கஞ்ச் தொகுதியில் சுமார் 30% பிராமணர்கள், 20% தாகூர் மக்கள், 15% முஸ்லிம்கள், 10% குர்மிகள் மற்றும் 10% தலித்துகள் உள்ளனர்.
# கரண் பூசண் சிங்



**கரண் பூசண் சிங்** (*Karan Bhushan Singh*) ஓர் இந்திய அரசியல்வாதி, பாரதிய ஜனதா கட்சி உறுப்பினரும் கைசர்கஞ்ச் மக்களவை உறுப்பினரும் ஆவார். இவர் 6 முறை மக்களவை உறுப்பினராக இருந்தவரும், இந்திய மல்யுத்தக் கூட்டமைப்பின் முன்னாள் தலைவருமான பிரிஜ் பூசண் சரண் சிங்கின் மகன் ஆவார். இவர் உத்தரப் பிரதேச மல்யுத்தச் சங்கத்தின் தலைவராகவும், கோண்டாவின் நவாப்கஞ்சில் உள்ள கூட்டுறவு மேம்பாட்டு வங்கியின் தலைவராகவும் உள்ளார்.  

## தனிப்பட்ட வாழ்க்கை
கரண் பூசண் சிங் திசம்பர் 13, 1990 அன்று பிரிஜ் பூசண் சரண் சிங் மற்றும் கேத்கி தேவி சிங் இணையருக்கு மகனாகப் பிறந்தார். இவர் தனது குடும்பத்தில் இளைய மகன் ஆவார். இவரது சகோதரர் பிரதீக் பூசண் சிங் (பிறப்பு 9 மே 1988) இந்திய அரசியல்வாதியும், உத்தரப் பிரதேசச் சட்டமன்றத்தின் கோண்டா சட்டமன்றத் தொகுதியில் 2ஆவது முறையாகத் தேர்ந்தெடுக்கப்பட்ட உறுப்பினரும் ஆவார்.  

டாக்டர் ராம் மனோகர் லோகியா அவத் பல்கலைக்கழகத்தில் வணிக நிர்வாகத்தில் இளங்கலைப் படிப்பினையும் ஆத்திரேலியா<nowiki/>வில் வணிக மேலாண்மை பட்டயப் படிப்பினையும் முடித்துள்ளார். இவர் முன்னாள் தேசிய இரட்டை பொறி சுடும் வீரர் ஆவார்.  

இவருக்கு ஒரு மகன் மற்றும் ஒரு மகள் என இரண்டு குழந்தைகள் உள்ளனர்.
# இலெப்பர்சோணைட்டு



**இலெப்பர்சோணைட்டு-(Gd)** (Lepersonnite-(Gd)) என்பது Ca(Gd,Dy)<sub>2</sub>(UO<sub>2</sub>)<sub>24</sub>(SiO<sub>4</sub>)<sub>4</sub>(CO<sub>3</sub>)<sub>8</sub>(OH)<sub>24</sub>·<sub>48</sub>H<sub>2</sub>O என்ற மூலக்கூற்று வாய்பாட்டால் விவரிக்கப்படும் யுரேனியத்தின் ஓர் அருமண் கனிமமாகும். அரிய யுரேனியம் தாதுக்களுக்குப் புகழ்பெற்ற காங்கோ சனநாயகக் குடியரசில் உள்ள சிங்கோலோப்வே படிவுகளில் பிச்வோய்டைட்டு-(Y) கனிமத்துடன் சேர்ந்து இது காணப்படுகிறது. அத்தியாவசியமான கடோலினியம் கனிமத்தைக் கொண்ட ஒரே உறுதிப்படுத்தப்பட்ட கனிமமாகவும் இது கருதப்படுகிறது. பெல்ச்சிய நாட்டுப் புவியியலாளர் இயாக்கு இலெபர்சோன் நினைவாக கனிமத்திற்கு இப்பெயரிடப்பட்டது. பன்னாட்டு கனிமவியல் சங்கம் இலெப்பர்சோனைட்டு-(Gd) கனிமத்தை Lps-Gd என்ற குறியீட்டால் அடையாளப்படுத்துகிறது.
# ஸ்ரீராம் பார்த்தசாரதி


**ஸ்ரீராம் பார்த்தசாரதி** (*Sriram Parthasarathy*) ஓர் கருநாடக இசைப் பாடகரும் மற்றும் பின்னணிப் பாடகரும் ஆவார். இவர் முக்கியமாக தமிழ், தெலுங்கு மற்றும் மலையாளத் திரைப்படங்களில் பணியாற்றுகிறார். பாரம்பரிய இசைக்கலைஞர்களின் குடும்பத்தைச் சேர்ந்த ஸ்ரீராம் பார்த்தசாரதி நெய்வேலி சந்தானகோபாலனின் சீடரும் ஆவார்.  

## தொழில் வாழ்க்கை
ஸ்ரீராம் பல தனிப்பாடல்களைப் பதிவு செய்து அவற்றை பாரம்பரிய பாணியில் வெளியிட்டுள்ளார். இளையராஜா மற்றும் ஹாரிஸ் ஜயராஜ் போன்ற மூத்த இசை இசை இயக்குனர்களுடனும் தொடர்ந்து பணியாற்றியுள்ளார். அதே நேரத்தில் ஏ. ஆர். ரகுமான், யுவன் சங்கர் ராஜா மற்றும் வித்தியாசாகர் போன்ற பிற இசை இயக்குனர்களுடனும் பணியாற்றியுள்ளார். தனது இசைக்காக பல விருதுகளையும் வென்றுள்ளார்.  

பிதாமகன் படத்தில் இடம்பெற்ற “இளங்காற்று வீசுதே” (2003), கஜினி படத்தில் இடம்பெற்ற “சுட்டும் விழி சுடரே” மற்றும் தங்க மீன்கள் (2013) படத்தில் இடம்பெற்ற “ஆனந்த யாழை மீட்டுகிறாய்” ஆகிய பாடல்கள் ஸ்ரீராமின் மிகவும் பிரபலமான பாடல்களில் அடங்கும்.
# இராஜன் சோமசுந்தரம்



**இராலீ ராஜன்** என்று நன்கு அறியப்பட்ட **இராஜன் சோமசுந்தரம்** (*Rajan Somasundaram*) , ராலீயை தளமாகக் கொண்ட இசையமைப்பாளரும், முரசுக் கலைஞரும், வயலின் கலைஞரும் மற்றும் இசைத் தயாரிப்பாளரும் ஆவார்.*தர்ஹாம் சிம்பொனி* மற்றும் முக்கிய சர்வதேச இசைக்கலைஞர்களுடன் இணைந்து தமிழ்ச் சங்க காலக் கவிதைகள் குறித்த முதல் இசைத் தொகுப்பை உருவாக்கியதற்காக இவர் அறியப்படுகிறார். இந்த இசைத் தொகுப்பு ஜூலை 2020 இல் ‘சர்வதேச இசைத் தொகுப்புகள்’ பிரிவின் கீழ் அமேசானின் Top#10 சிறந்த விற்பனையாளராக மாறியது. இது தி இந்து மியூசிக் மதிப்பாய்“வால் இசை உலகில் ஒரு முக்கிய நிகழ்வு” என்று அழைக்கப்பட்டது. சங்கக் காலக் கவிஞர் கணியன் பூங்குன்றனாருக்கு அஞ்சலி செலுத்தும் வகையில் பல சர்வதேச இசைக்கலைஞர்களுடன் 10 வது உலகத் தமிழாராய்ச்சி மாநாட்டின் கருப்பொருளைப் பாடினார்.  

## வாழ்க்கை
தமிழ்நாட்டின் திருவாரூரில் பிறந்த ராஜன், சியாமா சாஸ்திரிகள் பிறந்த இடத்தில் தனது 9 வயதில் இருந்து கருநாடக இசையைக் கற்றுக்கொள்ளத் தொடங்கினார். மேலும் இவர் பொறியியலில் முதுகலைப் பட்டம் பெற்றவர்.
# ஆர்த்தர் ஷாபன்ஹவுர்


துறவு, தன்னலத் துறப்பு, உலகின் மாயத்தோற்றம் உள்ளிட்ட இந்திய தத்துவங்களின் குறிப்பிடத்தக்க கோட்பாடுகளை ஏற்றுத் தழுவி உறுதிப்படுத்திய முதல் மேற்கத்திய சிந்தனையாளர்களில் ஷாபன்ஹவுரும் ஒருவர். அவரது படைப்புகள் தத்துவ அவநம்பிக்கையின் முன்மாதிரி வெளிப்பாடாகக் கருதப்படுகிறது. அவரது வாழ்நாளில் அவரது படைப்புகள் கணிசமான கவனத்தை ஈர்க்கத் தவறிய போதிலும், தனது காலத்திற்குப் பின் மெய்யியல், இலக்கியம், அறிவியல் உள்ளிட்ட பல்வேறு துறைகளிலும் பெரும் தாக்கத்தை ஏற்படுத்தியவர். அழகியல், ஒழுக்கம், மற்றும் உளவியல் பற்றிய அவரது கருத்துக்கள் அவருக்குப் பின்னர் வந்த வெகுவான சிந்தனையாளர்களிடமும் கலைஞர்களிடமும் பெரும் தாக்கத்தை ஏற்படுத்தியுள்ளன.  

## இவற்றையும் காண்க
- இருத்தலியல்
- இல்லாமை தத்துவம்

## தரவுகள்

### மேற்கோள் தரவுகள்

- Albright, Daniel (2004) *Modernism and Music: An Anthology of Sources*. University of Chicago Press.
- Beiser, Frederick C., *Weltschmerz: Pessimism in German Philosophy, 1860–1900* (Oxford: Oxford University Press, 2016).
- 
- 
- Hannan, Barbara, *The Riddle of the World: A Reconsideration of Schopenhauer's Philosophy* (Oxford: Oxford University Press, 2009).
- Magee, Bryan, *Confessions of a Philosopher*, Random House, 1998, . Chapters 20, 21.
- Safranski, Rüdiger (1990) *Schopenhauer and the Wild Years of Philosophy*. Harvard University Press, ; orig. German *Schopenhauer und Die wilden Jahre der Philosophie*, Carl Hanser Verlag (1987)
- Thomas Mann editor, *The Living Thoughts of Schopenhauer*, Longmans Green & Co., 1939
# நிபாரன் சந்திர லாசுகர்


**நிபாரன் சந்திர லாசுகர்** (*Nibaran Chandra Laskar*) (14 ஜனவரி 1902-25 ஜூன் 1987) ஓர் இந்தியப் பாடகரும், இசைக்கலைஞரும், விளையாட்டு வீரரும், சமூக சேவகரும் , பேராசிரியரும் மற்றும் அரசியல்வாதியும் ஆவார். இவர் இந்திய தேசிய காங்கிரசு கட்சியின் உறுப்பினராக இருந்தார். மேலும், 1952 மற்றும் 1957 ஆம் ஆண்டுகளில் அசாமின் கச்சார் தொகுதியிலிருந்து இந்திய நாடாளுமன்றத்தின் மக்களவைக்குத் தேர்ந்தெடுக்கப்பட்டார். பேராசிரியர் லாசுகர் இந்திய அரசியலமைப்புச் சபையின் உறுப்பினராகவும் இருந்தார்.  

## ஆரம்பகால வாழ்க்கை.
நிபாரன் சந்திர லாசுகர் 1902 ஜனவரி 14 அன்று பிறந்தார். டாக்கா பல்கலைக்கழகத்தில் சமசுகிருதம் மற்றும் வங்காள மொழிகளில் இரட்டை முதுகலைப்பட்டத்துடன் தங்கப் பதக்கம் பெற்றுள்ளார்.  

## தொழில் வாழ்க்கை
நிபாரன் சந்திர லாசுகர் அசாம் மாநிலத்தில் உள்ள கச்சார் மாவட்டத்தின் முதல் கல்லூரியான குரு சரண் கல்லூரியின் நிறுவனர் பேராசிரியராக இருந்தார். இவர் கச்சார் கல்லூரியின் நிறுவனர் முதல்வராகவும் இருந்தார். பின்னர் 1944இல் அரசியலில் நுழைந்தார்.  

அசாம் சட்டப்பேரவைக்கு (1947-1952) உறுப்பினராகத் தேர்ந்தெடுக்கப்பட்டார். இந்திய அரசியலமைப்புச் சட்டத்தை உருவாக்கிய இந்திய அரசியலமைப்பு சபையின் வரைவுக் குழுவில் உறுப்பினராக இருந்தார். பேராசிரியர் முதலாவது மக்களவையில் உறுப்பினராக (1952-1957) இருந்தார். மேலும் இரண்டாவது முறையாக 1957இல் இரண்டாவது மக்களவைக்கு நாடாளுமன்ற உறுப்பினராகத் தேர்ந்தெடுக்கப்பட்டார்.  

இவர் 1955-1957 வரை பொதுக் கணக்குக் குழுவில் பணியாற்றினார்.  

இந்தியாவின் கச்சார் (சில்சார்) மற்றும் பராக் பள்ளத்தாக்கின் பிற பகுதிகளை தக்கவைத்துக்கொள்வதில் நிபாரன் சந்திர லாசுகர் ஈடுபட்டார், மேலும் இந்தியப் பிரிவினையின் போது இப்பகுதி பாக்கித்தானுடன் (கிழக்கு) இணைவதைத் தடுத்தார். இந்தியாவின் சுதந்திரத்தின் 75 ஆண்டுகளைக் கொண்டாடும் ஆசாதி கா அமிர்த மகோத்சவ் காப்பகம் இவருடைய இந்த பங்களிப்பை ஆவணப்படுத்தியுள்ளது.  

மாநில மொழியாக அசாமிய மொழியை மாற்ற அசாம் சட்டப் பேரவை எடுத்த முடிவுக்கு எதிர்ப்புத் தெரிவித்து 1961 ஆம் ஆண்டில் இவர் அரசியலில் இருந்து விலகினார். ஏனெனில் வங்காள மொழி மாநிலத்தின் முக்கிய மொழியாகவும், பராக் பள்ளத்தாக்கின் 90% மக்கள் அதை பேசுபவர்களாகவும் இருந்தனர். 1961 மே 19 அன்று சில்சர் ரயில் நிலையத்தில் அமைதியான போராட்டத்தின் போது காவலர்கள் நடத்திய துப்பாக்கிச் சூட்டில் 11 போராட்டக்காரர்கள் கொல்லப்பட்டனர். இந்த சம்பவத்தைத் தொடர்ந்து பேராசிரியர் லாசுகர் உட்பட நாடாளுமன்ற உறுப்பினர்கள் மற்றும் சட்டப்பேரவிட்டி விலகினர். அதன்பிறகு இவர் சமூக சேவை மற்றும் தொண்டுப் பணிகளில் ஈடுபட்டார்.
# அசிலியான் மொழிகள்


**அசிலியான் மொழிகள்** (மலாய்: *Bahasa Bahasa Aslian*; ஆங்கிலம்: *Aslian Languages*; சீனம்: 亚斯里语支) என்பது ஆசுத்ரோ-ஆசிய மொழிகளில் *(Austroasiatic languages)* ஒரு பிரிவைச் சார்ந்த மொழிகளாகும். இந்த அசிலியான் மொழிகள் மலாயா தீபகற்பத்தில் பேசப்படுகின்றன.  

அவை மலாயா தீபகற்பத்தின் பழங்குடியின மக்கள் பேசும் பல மொழிகளில் ஒரு பிரிவு மொழிகளாகும். அசிலியான் மொழிகளைத் தாய்மொழியாகக் கொண்டவர்களின் மொத்த எண்ணிக்கை சுமார் ஐம்பதாயிரம்; மற்றும் அசிலியான் மொழிகள் அனைத்தும் அழியும் அபாயத்தில் உள்ளன..  

## பொது

மலேசிய அரசாங்கத்தால் ஏற்றுக் கொள்ளப்பட்ட அசிலியான் மொழிகள்:  

- கென்சியு - *(Kensiu)*
- கிந்தாக் - *(Kintaq)*
- சகாய் - *(Jahai)*
- மின்ரிக் - *(Minriq)*
- பாத்தேக் - *(Batek)*
- செக் வோங் - *(Cheq Wong)*
- லானோ - *(Lanoh)*
- தெமியார் - *(Temiar)*
- செமாய் - *(Semai)*
- மா மெரி - *(Mah Meri)*
- செமாக் பெரி - *(Semaq Beri)*
- செமலாய் - *(Semelai)*
- தெமோக் - *(Temoq)*
# வடக்கு போர்னியோ மொழிகள்


**வடக்கு போர்னியோ மொழிகள்** (மலாய்: *Bahasa-bahasa Borneo Utara Raya*; ஆங்கிலம்: *North Borneo Languages*; சீனம்: 大北婆羅洲語群) என்பது ஆஸ்திரோனீசிய மொழிகள் குடும்பத்தில் முன்மொழியப்பட்ட ஒரு துணைக்குழு ஆகும்.  

இந்தத் துணைக்குழு, வரலாற்று அளவில் போர்னியோவின் பெரும்பகுதிகளில் பேசப்படும் மொழிகளை உள்ளடக்கியது. மேலும் சுமத்திரா, ஜாவா இந்தோசீனா கடல்சார் தென்கிழக்காசியா ஆகிய பகுதிகளிலும் பயன்படுத்தப்படுகிறது.  

முன்மொழியப்பட்டுள்ள இந்தத் துணைக்குழுவானது, மலாய மொழிகள் தொடர்புடைய மலாய் மொழி, இந்தோனேசிய மொழி, மினாங்கபாவு மொழி, பஞ்சார் மொழி இபான் மொழி போன்ற தென்கிழக்கு ஆசியாவின் சில முக்கிய மொழிகளை உள்ளடக்கியது. அத்துடன் சுண்டா மொழி, ஆச்சே மொழி எனும் இந்தோனேசியாவின் மொழிகளையும் உள்ளடக்கியது.  

## பொது

போர்னியோ. சபா மாநிலத்தின் டூசுன் இன மக்கள் மிகப்பெரிய எண்ணிக்கையில் இந்த வடக்கு போர்னியோ மொழிகளைப் பயன்படுத்துகிறார்கள்.  

இந்த வடக்கு போர்னியோ மொழிகள் துணைக்குழுவை உருவாக்க, 2010-ஆம் ஆண்டில் முன்மொழிவு செய்தவர் ராபர்ட் பிளஸ்ட் *(Robert Blus)* எனும் அமெரிக்க மொழியியலாளர் ஆகும்.